**PREVENCIA RIZIKOVÉHO SPRÁVANIA SA ŽIAKOV**

**SEPTEMBER**

 Tvorba preventívnej stratégie školy.

 **OKTÓBER**

 V týždni **od 8. do 12. októbra** bol na našej škole **Týždeň proti šikanovaniu**. Tí, ktorí chceli prejaviť nesúhlas so šikanovaním sa mohli podpísať na vytvorený poster umiestnený vo vestibule školy. Na triednických hodinách sa žiaci oboznámili s novou smernicou o prevencii a riešení šikanovania detí a žiakov. Na vyučovaní prostredníctvom tvorby posterov, komixov, kresieb či plagátov žiaci mohli vyjadriť odmietnutie šikanovania a ponúknuť riešenia tohto problému vyskytujúceho sa na školách. Potrebné informácie o prevencii šikanovania si žiaci aj učitelia môžu prečítať na novej nástenke koordinátora prevencie vo vestibule školy.

*Riaditeľka školy***informovala rodičov** na plenárnom rodičovskom združení o novej smernici k prevencii a riešeniu šikanovania detí a žiakov v školách a školských zariadeniach.

 *Triedni učitelia***informovali žiakov** na triednických hodinách o novej smernici k prevencii a riešeniu šikanovania detí a žiakov v školách a školských zariadeniach.

 **NOVEMBER**

 ***12. – 16. november:*Európsky týždeň boja proti drogám**

 Výstava projektov na tému: „Čo sa skrýva v cigarete?“

 V rámci tohto týždňa naše žiačky 8. ročníka pripravili projekty na rôzne oblasti fajčenia.

 **Beseda ALKOHOL A JEHO RIZIKÁ**

Žiaci 8. a 9. ročníka pod vedením sa zúčastnili besedy s členmi klubu Anonymných alkoholikov Cieľom besedy je očami závislých, ktorí sa podrobili protialkoholického liečenia poukázať na problematiku zvýšenej konzumácie alkoholu medzi neplnoletými, riziko závislosti.

 ***23. november:***preventívny výchovný koncert z OZ Škola života s názvom **"Čo je veľa, to je veľa"**

 Motivačný koncert o medziľudských vzťahoch, šikane, intolerancii. Program o základných právach - na bezpečnosť v škole, na život bez bolesti, ponižovania a strachu.

 **SPOLU PROTI NÁSILIU NA DEŤOCH**

Dňa **27. novembra**  sa žiaci zúčastnili workshopov, kde si mohli vypočuť aj prednášky na témy: „Nenechaj si ubližovať!“ – Násilie a šikana v detskom svete, „(NE) Bezpečne na internete“ - skryté riziká používania internetu a ich prevencia a „Trestnoprávna zodpovednosť“. Podujatie bolo obohatené aj dramatizáciou šikany a kyberšikany

**Anonymný dotazník o užívaní drog žiakov ZŠ**

Triedni učitelia dali žiakom podľa pokynov koordinátora prevencie na triednických hodinách dotazník, v ktorom mali odpovedať Áno alebo Nie na šesť otázok:

|  |
| --- |
| Máš už nejakú skúsenosť s cigaretami, s fajčením? |
| Máš už nejakú skúsenosť s pitím alkoholu? |
| Máš už nejakú skúsenosť s inými drogami (než alkohol a cigarety)? |
| Máš kamarátov vo svojom veku, ktorí fajčia? |
| Máš kamarátov vo svojom veku, ktorí pijú alkohol? |
| Máš kamarátov vo svojom veku, ktorí berú iné drogy? |

**JANUÁR**

**Rovesnícke a blokové vyučovanie**  - program podpory rovesníckych vzťahov

Na našej škole od januára prebiehalo vyučovanie formou rovesníckeho vzdelávania v ročníkoch 5. – 9. Cieľom aktivít bol ambícia prispievať k zlepšovaniu vzťahov v triednych kolektívoch. tým, že počúvali, prejavovali porozumenie, ponúkali svoje priateľstvo na podporu iných, vytvárali priaznivú atmosféru v triede, v prípade potreby aj s pomocou dospelých.

**Príklady rovesníckej podpory:**

* pomáhajú novým žiakom spolupracovať
* riadia aktivity cez prestávky, aby ostatní žiaci boli v bezpečnom prostredí
* sú k dispozícií všetkým žiakom, ktorí sa chcú rozprávať o problémoch alebo o tom, čo ich
 trápi
* pôsobia, ako sprievodcovia žiakov a pravidelne sa s nimi schádzajú, aby sa porozprávali o
 ich problémoch
* mať oči otvorené a viac si uvedomovať, čo sa deje

**FEBRUÁR**

 **Deň pre bezpečnejší internet**

         V piatok 8. februára sme si pripomenuli Deň pre bezpečnejší internet. Zmyslom bolo upozorniť na ochranu súkromných údajov na internete, najmä na webových stránkach sociálnych sietí. Na hodinách informatiky sme o tejto téme uvažovali a diskutovali prostredníctvom pracovného listu Viem, ako sa nezamotám do sociálnych sietí.., ktorý pre žiakov pripravil Policajný zbor Slovenskej republiky.

  **MAREC**

 ***Projekt Čitateľský maratón Daniela Tupého***

**15. ročník** **Čitateľského maratónu Daniela Tupého**, nášho rodáka, ktorý zahynul v mladom veku násilnou smrťou. I takouto formou sme vyjadrili svoj odpor proti násiliu a pripojili sa k myšlienke tolerancie a porozumenia medzi ľuďmi. Pozvanie na Čitateľský maratón Daniela Tupého prijali aj jeho rodičia, ktorí sa každoročne zúčastňujú na jeho otvorení.

**Apríl**

***Deň narcisov***

Žiaci aj verejnosť sa zapojili do zbierky, ktorej predchádzali rozhovory v triedach na tému pomoci vážne onkologický chorým spoluobčanom.

 **V šk. roku 2018/2019 sa uskutočnili skupinové aktivity a programy:**

* Filipkove dobrodružstvá pre 1. ročník (2 triedy)
* Filipkove dobrodružstvá pre 2. ročník (2 triedy)
* Druhý krok pre 3. ročník (2 triedy)
* Druhý krok pre 4. ročník (2 triedy)
* Ako sa správne učiť pre 5. ročník (2 triedy)
* Prečo povedať NIE alkoholu a tabaku pre 6. ročník (1 trieda)
* Čo je veľa, to je veľa 5. – 9. ročník
* Svet médií 7.,8.,9. ročník (6 tried)
* Učím sa žiť 6. ročník (2 triedy)
* Rozpoznávanie nebezp. a rizík pri hľadaní práce v zahraničí pre 9. ročník (2 triedy)
* Skupinovú diagnostiku Proforientácia ž. 9. ročníka  (2 triedy)

**MÁJ**

***Offline deň***

vyučovací proces prebiehal bez použitia akejkoľvek techniky (počítač, internet, dataprojektor, rádio, televízia, atď.). Žiaci vytvárali postery a svojim podpisom sa prihlásili k potrebe obmedzovať vplyv technológií do osobného života a trávenia voľného času.

**Trestnoprávna zodpovednosť**

- preventívny program s príslušníkom polície SR pre žiakov 8. a 9. ročníka

 Do vyučovania sme v rámci prierezových tém včleňovali krátkodobé projekty.

**Multikultúrna výchova Učíme sa tolerancii**

 –„ Nerob to. Čo nechceš, aby robili Tebe“

„Deň Rómov“ – edukačné aktivity

**Výchova k manželstvu a rodičovstvu**

Besedy v rámci projektu „Výchova k manželstvu a rodičovstvu“

Čas premien

**Prevencia drogových závislostí a iných negatívnych javov**

Tematický týždeň boja proti stresu – aktivity, projekty žiakov

Európsky týždeň boja proti drogám – besedy, súťaže, aktivity, športové aktivity, tvorba plagátu

Svetový deň AIDS – edukačné aktivity, beseda

Právo a zodpovednosť - beseda

Prednášky Zdravý životný štýl,

 Fajčenie a zdravie,

 Boj proti AIDS,

Dospievanie Pravidelné prednášky s preventívnym pracovníkom Mestskej polície v Žiline:

- Prevencia proti závislosti alkoholu a cigariet

- Prevencia proti kriminalite

- Obchodovanie s ľuďmi

- Grafity

- Šikanovanie a domáce násilie „Bezpečná škola“ – besedy s MsP Žilina